RUAMABERA U HIIHII U MOSE, MBA YER ER 



GENESE 



Kwagh u Igbetar 

ISha hiihii A6ndo gba Sha man 
tar. 2 Tar yd, gba lun dang, 
gbilin tso; ime lu sha zegemnger 
man Jijingi u Adndo gba karen sha 
kwavnmger. 3 Ts6 Adndo kaa er: 
Iwanger i lu; maa iwanger lu je. 

4 Adndo nenge iwanger, er i doo 
yd; nahan Adndo pav iwanger a ime. 

5 Tsd Adndo yila iwanger er atetan, 
man ime yd, A yila er tugh. Nahan 
hingir iyange i been man pepe, ka 
iyange i hiihii je la. 

6 Adndo shi kaa er: Kwavadndo u 
lu hen atd u mnger, u pav mngerem 
a nmgerem. 7 Nahan Adndo er 
kwavadndo, A pav mngerem ma shin 
kwavadndo a mngerem ma sha kwav- 
adndo la; maa lu di nahan je. 8 Tsd 
Adndo yila kwavadndo er Sha. Na- 
han hingir iyange i been man pepe, 
ka iyange i sha uhar je la. 

9 Adndo shi kaa er: Mngerem ma 
shin kwavadndo ma kohol ijiir i 
mdm, tareghnyaagh u due; maa lu 
di nahan je. 10 Tsd Adndo yila 
tareghnyaagh er tar; man mngerem 
ma ma kohol mara yd, A yila ma er 
zegemnger. Adndo nenge er i doo 
nahan yd. 11 Adndo shi kaa er: 
Tar u mende toho, imendenev mbi 
wan isham man ikon i umen atam 
sha anza a i kposo kposo, a lun a 
ake kimi, sha tar; maa lu di nahan 
je. 12 Tsd toho mende sha tar, 
imendenev mbi wan isham sha anza 
a mbi; man ikon i umen atam a lun 
a ake kimi sha anza a i. Adndo 
nenge er i doo nahan yd. 13 Nahan 
hingir iyange i been man pepe, ka 
iyange i sha utar je la. 

14 Adndo shi kaa er: Akaa a nan 
iwanger % lu sha kwavadndo Sha, 



sha er § pav atetan a tugh yd; § lu 
sha ci u akav man ashighe man 
ayange kua anyom; IS shi ^ lu 
akaa a nan iwanger sha kwavadndo 
Sha, er § taan iwanger sha tar yd; 
maa lu di nahan je. 16 Tsd Adndo 
er akaavesen a nan iwanger ahar, u 
hemban la sha u ^ lu a tahav atetan, 
u kiriki la yd, § lu a tahav tugh; kua 
asan kpaa. 17 Tsd Adndo ver a sha 
kwavadndo Sha, er § taan iwanger 
sha tar, 18 § lu a tahav atetan man 
tugh, shi 9 pav iwanger a ime kpaa. 
Adndo nenge er i doo nahan yd. 
19 Nahan lungir iyange 1 been man 
pepe, ka iyange i sha unyiin je la. 

20 Adndo shi kaa er: Mngerem 
m^ mgbough a akaauma a zenden 
shimi, inyon kpaa i purugh sha tar, 
sha kwavadndo Sha. 21 Adndo gba 
uzegembainyamev mba shin zege- 
mnger man hanma kwagh u uma u 
zenden, u mngerem ma mgbough a 
mi sha anza a ve yd, man shi hanma 
inyon i purugh, sha inja i i. Adndo 
nenge er i doo nahan yd. 22 Shi 
Adndo ver ve doo doo kaa er: Mar 
nen kpishi, ngee nen, iv nen shin 
nmgerem ma uzegembamngerev; i- 
nyon kpaa i seer a seer ngeen sha tar. 
23 Nahan hingir iyange i been man 
pepe, ka iyange i sha utaan je la. 

24 Adndo shi kaa er: Tar u due a 
akaauma sha inja i a, uzendenya 
man akaa a a kper a kpela inya man 
inyamtoho i sha tar, sha anza a ve; 
maa lu di nahan je. 25 Adndo er 
inyamtoho i sha tar sha anza a i, 
man uzendenya di kpaa sha anza a 
ve, man hanma kwagh u a kper a 
kpela inya sha inja na. Adndo nenge 
er i doo nahan yd. 

26 Tsd Adndo kaa er: S6 er or 



1: 1 Yoh. 1: L 

sha inja i mlu Wase, sha ibeen Yase; 
ishu i shin zegemnger man inyon i 
sha man uzendenya man tar cii kua 
hanma kwagh u kpelan inya, u a 
kper a kpela sha tar kpaa, ve lu sha 
ikev ve. 27 Nahan Aondo gba or 
sha inja i mlu Na, lu sha inja i mlu u 
Aondo je A gba nan ye; lu nomsoor 
man kwase A gba ve ye. 28 Adndo 
ver ve doo doo; Adndo kaa a ve er: 
Mar nen kpishi, seer nen ngeen, iv 
nen tar, gema nen u, u lu sha ikev 
yen; ishu i shin zegemnger man 
inyon i purugh sha kwavadndo man 
hanma kwagh u uma u a zenden sha 
tar cii, v§ lu sha ikev yen. 29 A6ndo 
shi kaa er: Nenge, M na ne hanma 
imendenegh ki wan isham, ki ki lu 
sha tar cii, man hanma kon u ityam- 
egh ki lu sha u, ki lun a ake kimi, § 
hingir kwaghyan wen. 30 Man shi 
hanma inyam i sha tar, man hanma 
inyon i sha, man hanma kwagh u a 
kper a kpela inya u a lu uma yd, M 
na ve hanma fliuugh, ki lu kwagh- 
yan ve; maa lu di nahan je. 31 Tsd 
Adndo gema nenge hanma kwagh u 
Un er yd, lu u doon tsung. Nahan 
hingir iyange i been man pepe, ka 
iyange i sha ataratar je la. 



Iyange i memen. Mgbe u i gba nom 

man kwase man shi mver u i ver ve ken 

Eden la 

2 Nahan i kure u gban Sha man 
tar, kua akum a ve cii. 2 Sha 
iyange i sha utaankaruhar la, Adndo 
kure tom Na u A er yd; sha iyange i 
sha utaankaruhar la, A mem tom Na 
u A er cii yd. 3 Man Adndo ver 
iyange i sha utaankaruhar la doo doo, 
A tsegha i kpaa; sha ci u lu sha i man 
Adndo mem tom Na cii, u A er sha 
u gban a gba u la ye. 

4 Akaa angan ka mhii u akaa a 
Sha man a tar zum u i gba a je la. 
Sha iyange i TER Adndo er Sha 
man tar la yd, 5 ma imendenegh 
ki ken toho lu a lu sha won ga, ma 
ihuugh kpaa lu a mende ga, gadia 
TBR Adndo lu a na ura u ndd sha 
tar ga, or u kahan sule kpaa lu a lu 
ga, 6 saa di irkpiigh tsd, lu gban, 
nddhdr tar cii ye. 7 TER Adndo 



maa or sha vuulevu u inyaagh, fehe 
nan iddn i uma ken ahenga, or la 
maa hingir or u uma. 

8 TER Adndo er sule ken Eden 
vegher u sha ityoughkitaregh, ver or 
u A er la keregh. 9 TER Adndo 
er hanma kon u doon u nengen man 
shi u doon u yan, u mende hen inya; 
man kon u imia kpaa lu her atd sule, 
kua kon u mfe u fan kwagh u dedoo 
man kwagh u bo. 10 Ifi kpaa due 
ken Eden sha u nddhdr sule la, ka 
haara a pav a ta agbaa a anyiin ye. 
11 Iti i u hiihii la er Pishon; ka un 
je man a ningir a wa tar u Havila 
atd, ape zenaria a lu la ye. 12 Zena- 
ria u tar la ka u doon, man inidndo 
i balsem man iwen i oniki kpaa mba 
ker je, 13 Iti i ifi u sha liiar la er 
Gihon; ka un man a ningir tar u 
Kushi cii a we u atd la. 14 Iti 
i ifi u sha utar la er Hidekel; ka 
un a tera sha ishigh ki tar u Ashiria 
ye. Ifi u sha unyiin la ka Uferati. 
15 Tsd TER Adndo tdd or la ver 
un ken sule u Eden, sha u § sdron 
u man a kuran u kpaa. 16 TER 
Adndo wa or kwagh kaa er: Hanma 
kon u ken sule ne, gbaa yan u tsd, 
17 kpa kon u mfe u fan kwagh u 
dedoo man kwagh u bo la, de ye u 
ga, gadia iyange i u ya u la, u kpe 
je. 

18 TER Adndo gema kaa er: Doo 
u or nana lu tswen ga; yd. Me er nan 
orwasen u lun er nan nahan. 19 Ka 
inya, TER Adndo er hanma inyamtoho 
man hanma inyon i sha a mi ye. 
Tsd A va a mi hen or la er Una 
nenge er nana yila ve yd; hanma 
myer u or la a yila hanma kwagh u 
uma yd, maa hingir iti na je. 20 Or 
la ii uzendenya cii ati kua inyon i sha 
man inyamtoho kpaa cii; kpa or la 
yd, zua a or u wasen un, u lun er un 
nahan ga. 21 Tsd TER Adndo haa 
or la mnyam tsung, a hungur mnyam; 
A dugh hwan na mdm, A hide a 
inyam A kondo ijiir la. 22 Nahan 
TER Adndo gema hwan u A tsuwa 
hen or la, maa kwase a mi, va a mi 
hen or la. 23 Or la kaa er: 

Ngun yd, ka kuhe u ikuhe yam, 
ka inyam i inyam yam je; 

nahan a yila un er kwase. 



26, 27 Gen. 5: 1; Mt. 19: 4; Mk. 10: 6: Kol. 3: 10; Yak. 3: 9. 2: 1-3 Eks. 20: 11. 
2 Heb. 4: 4, 10. 7 1 Kor, 15: 45, 47. 9 Mpase 2: 7; 22: 2. 14, 19. 

sha ci u i dugh un ken nomsoor 

y6. 

24 Ka sha ci u nahan man or ka nan 
undu ter u nan kua ng6 u nan, nan 
var ken kwase u nan, ve hingir iyogh 
i mom ye. 25 Ve uhar cii ve lu 
idyelegh, or la vea kwase na, kunya 
kor ve ga. 



Mgbe u or hii gban ken isholibo la 

3Iy6 yo, i hemba inyamtoho i 
TER Aondo er la cii atseregh. 
I kaa a kwase la er: Ka mimi je, 
Adndo kaa er, n6 de ye atam a ma 
kon u ken sule ne gaa? 2 Ts6 
kwase la gema kaa a iyo la er: Atam 
a ikon i ken sule ne yd, i rumun er 
se ya, 3 kpa atam a kon u u lu hen 
ato sule la y6, Aondo kaa er: De ye 
nen ga, ave tso kpaa, de benden nen 
sha min ga, sha er n6 kpe ga yo. 
4 Tso iyo kaa a kwase la er: N6 kpe 
je ga; 5 gadia Aondo fa iyange i n6 
ya a la, iyange la ashe aa bugh ne, 
n6 hingir er Aondo nahan, n6 gba 
fan kwagh u dedoo man kwagh u bo. 
6 Ts6 zum u kwase la nenge er kon 
la u doo u yan, man shi er u doo 
ashe kpaa, man u lu kwagh u saren 
sha u nan or kwaghfan yo, a zor 
atam a u, a ya, shi a na nom na, u lu 
vea na la, un kpaa ya je. 7 Ts6 ve 
uhar cii ashe a ve bugh, ve kav er ve 
lu idyelegh y6, nahan ve kor ika i tur, 
hingir ve akondo a zeren. 

8 Ts6 ve ungwa iov i TER A6ndo, 
er lu zenden ken sule shighe u kimdun 
iyol u aikighe la. Or la vea kwase 
na maa ve cia TER Adndo, ve yer 
ken ikon i ken sule la. 

9 Ts6 TER Aondo yila or la, 
pine un er: U ngu hana? 10 Un 
gema kaa er: M ungwa iov You ken 
sule, nahan cier mo iyol, sha ci u m 
lu idyelegh yd; maa m yer. 11 A 
pine im er: Ka an nan kaa u er u 
ngu idyeleghee? U ya kon u yan M 
ta icin Mer, de ye ga la, zee ? 12 Or 
la gema kaa er: Kwase u U nem 
Wer § lu a mo imdngo la, ka un a 
nem atam a kon la, m ye ye. 13 Tso 
TER Aondo kaa a kwase la er: Ka 
nyi kwagh u er nee? Kwase la kaa 



er: Ka iy6, 1 tsughum, ve m ye ye. 

14 TER Adndo kaa a iyd er: 
Er u er nahan yd, 

u ngu a ifan iyol ken uzendenya 
cii man inyamtoho cii; 
u kpelan a kpela iyav inya, 
man ti yaan inya gbem 
sha ayange a ou cii. 

15 Me ver ihom hen atd wou vea 

kwase, 
man hen atd u vor wou a vor 

na kpaa, 
u ua cagh u ityough, 

we di kpaa u cagh u ikishingu- 

har. 

16 Shi A kaa a kwase la er: 

Me seer we ican tsung sha iyav 
mbu wan ou, 

\x maren sha ican je; 
isharen you ia lu sha nomu, 

tj lu sha ikev na. 

17 Shi A kaa a or la er: 

Er u ongo imo 1 kwase wou, 

u ye atam a kon 
u yange M ta u icin Mer, 

de ye ga la yd, 
tar u lu a ifan iyol sha ci wou, 

ka sha ican je man li ya u, sha 
ayange a ou cii ye, 

18 usaa man usagher vea mende u 

sha mi; 
u yaan akaamenden a ken toho; 

19 ka sha iusa i sha ishigh yough 

man vl ya kwaghyan ye, 
zan zan \x hide hen inya, 

gadia ka i, i tee, i er u min ye, 
gadia u ngu vuulevu, 

nahan ti shi u hide u hingir 
vuulevu. 
20 Or la gema ii kwase na iti er 
Ifa, sha ci u un a lu ngd u uuma di 
yd. 21 TER Adndo er or la vea 
kwase na, uriga mba akdvough, haa 
ve. 22 Man TER Adndo kaa er: 
Nenge, or hingir er md Wase nahan, 
sha u fan kwagh u dedoo man kwagh 
u bo; hegen yd, § de naregh uwegh § 
tddn ityamegh ki kon u uma ne § 
yaan, § tsdron ga. 23 Tsd TER 
Adndo dugh un ken sule u Eden kera, 
er § kahan inya 1 i tee, i er un min la. 
24 Nahan A zenda or la kera, A 
gema A ver ucerubi hen sule u Eden 
vegher u sha ityoughkitaregh la, kua 



24 Mt. 19: 5; Mk. 
4 2 Kor- 11: 3. 



10: 7; 1 Kor. 6: 16; Ef. 5: 31, 3: 1 Mpase 12: 9; 20: 2. 

13 2 Kor. 11:3. 14, 15 Mpase 12: 9; 20: 2. 17, 18 Heb. 

6: 8, 22, 24 Mpase 2: 7; 22: 2, 14. 19. 

sanker u usu u jingir, sha u kuran 
gbenda u kon u uma la. 

